
Ministru kabineta rīkojums Nr. 163
Rīgā 2022. gada 9. martā (prot. Nr. 13 67. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Ņemot vērā Krievijas Federācijas militāro iebrukumu Ukrainā, kas rada apdraudējumu Ukrainas tautai, piešķirt Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" finansējumu 5 000 000 euro apmērā, lai steidzamā kārtā veiktu granta iemaksu Starptautiskās Rekonstrukcijas un attīstības bankas trasta fondā Ukrainas atbalstam.
· 2. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

